CELEX: C2007/283/28
Language: sk
Date: 2007-11-24 00:00:00
Title: Vec C-411/07: Návrh na začatie prejudiciálneho konania, ktorý podal Hoge Raad der Nederlanden 7. septembra 2007 – X B.V./Staatssecretaris van Financiën

24.11.2007   
            
            
               SK
            
            
               Úradný vestník Európskej únie
            
            
               C 283/15
            
         Návrh na začatie prejudiciálneho konania, ktorý podal Hoge Raad der Nederlanden 7. septembra 2007 – X B.V./Staatssecretaris van Financiën
   (Vec C-411/07)
   (2007/C 283/28)
   Jazyk konania: holandčina
   Vnútroštátny súd, ktorý podal návrh na začatie prejudiciálneho konania
   Hoge Raad der Nederlanden
   Účastníci konania pred vnútroštátnym súdom
   
      Žalobca: X B.V.
   
      Žalovaný: Staatssecretaris van Financiën
   Prejudiciálne otázky
   
               1.
            
            
               Má byť v plastovom obale sa nachádzajúci opticko-elektronický obvod, ktorý okrem diódy vyžarujúcej svetlo (light emitting diode alebo LED), plastovej fólie a fotodetektora obsahuje aj zosilňovací obvod a ktorý je vhodný na použitie okrem iného v komunikačnom a počítačovom hardware, prístrojoch zábavnej elektroniky a v priemyselne využívaných strojoch, považovaný za elektrický stroj, elektrické zariadenie alebo elektrický prístroj v zmysle položky 8543 KN?
            
         
               2.
            
            
               Ak sa jedná o časť alebo súčasť stroja: Má sa v položke 8541 KN uvedený termín „fotovoltické články, tiež zostavené do modulov alebo zabudované do panelov“ vykladať v tom zmysle, že zahŕňa aj opticko-elektrický obvod, ako je obvod popísaný vyššie, alebo sa má takýto tovar kvôli prítomnosti zosilňovacieho obvodu považovať za elektronický integrovaný obvod v zmysle položky 8542 KN?